Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-49/18

Дана: 27.04.2018.год.

 На основу члана 39. Закона о локалној самоуправи („Службени гласник Републике Српске“ број 97/16), члана 33. став (2) и члана 35. став (2) Закона о буџетском систему Републике Српске („Службени гласник Републике Српске“ број 121/12, 52/14, 103/15 и 15/16) и члана 37. Статута општине Хан Пијесак (“Службени гласник општине Хан Пијесак“ број 10/17), Скупштина општине Хан Пијесак, на сједници одржаној дана 27.04.2018. године, донијела је

**ОДЛУКУ**

о измјенама и допунама Одлуке о извршењу буџета општине

Хан Пијесак за 2018. годину

Члан 1.

 У Одлуци о извршењу буџета општине Хан Пијесак за 2018. годину број 01-022-149/18 од 25.12.2017. године, у члану 1. став (2) послије ријечи: „Одлуком о усвајању Буџета општине Хан Пијесак за 2018. годину“ додаје се запета и ријечи: „односно Одлуком о усвајању Ребаланса буџета општине Хан Пијесак за 2018. годину“.

Члан 2.

 У члану 2. став (2) умјесто тачке на крају текста ставља се запета и додају ријечи: „односно Одлуком о усвајању Ребаланса буџета Општине Хан Пијесак за 2018. годину.“

Члан 3.

 У члану 5. умјесто тачке на крају текста ставља се запета и додају ријечи: „односно према усвојеном Ребалансу буџета.“

Члан 4.

 У члану 10. став (5) умјесто „(„Службени гласник Републике Српске“, број 9/11)“ треба да стоји : “ („Службени гласник Републике Српске“, број 10/17)“.

Члан 5.

 У члану 20. став (1) износ „10.000,00 КМ“ замјењује се износом „6.500,00 КМ“.

Члан 6.

 Члан 22. мијења се и гласи:

 „Уколико су другим актима прописани новчани издаци из Буџета који се разликују од планираних износа по овој Одлуци или по Одлуци о усвајању буџета општине Хан Пијесак за 2018. годину, односно по Одлуци о усвајању Ребаланса буџета општине Хан Пијесак за 2018. годину, примјењују се одредбе и планирани износи утврђени овим одлукама.“

Члан 6.

 Ова Oдлука ступа на снагу наредног дана од дана објављивања у „Службеном гласнику општине Хан Пијесак“.

 ПРЕДСЈЕДНИК СКУПШТИНЕ ОПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ДОСТАВИТИ: (Михаела Томовић)

1. Министарству финансија,

2. Начелнику општине,

3.Предсједнику Скупштине,

4.Секретару Скупштине,

5. Одјељењу за прив, фин. и друштв. дјел.\*2,

6. на оглас и

7.Архиви.